google/wiki40b huggingface dataset:
Sarntal-Alpene

Topper

Sarntal-Alpenes høyeste fjell er Hirzer (2781 meter over havet). Andre kjente topper er Tagewaldhorn (2708 moh.), Penser Weißhorn (2705 moh.), Ifinger (2581 moh.) og Kassianspitze (2581 moh.).

Daler og videre inndeling

Sarntal deler Sarntal-Alpene i en vestlig og en østlig fjellkjede, som har sine høyeste topper i nord (hhv. Hirzer og Tagewaldhorn). I syd slutter begge kjedene i et høyplatå. Det vestlige heter Tschögglberg (og lengst syd Salten) og det østlige Ritten. Begge ligger mellom 1200 og 1600 moh.
Sarntal deler seg øverst opp i to grener, Penser Tal i vest og Durnholzer Tal i øst. Mellom disse ligger også en mindre fjellkjede (høyest i Radelspitze, 2422 moh.). Fra Wipp-, Eisack-, Etsch- og Passiertal strekker det seg ikke noen større sidedaler innover Sarntal-Alpene.
Sarntals forbindelse med omverdenen skjer enten over Penspasset til Sterzing, gjennom juvet Sarner Schlucht eller over Ritten (begge mot Bolzano).

Geologi

Sarntal-Alpene hører til Sentral-Alpene, og derfor dominerer metamorfe bergarter, som hører til de krystalline dekkene av både det såkalte østalpin (lengst nord) og syd-alpin. Den sydligste delen av Sarntal-Alpene (Tschögglberg og Ritten) består av kvartsporfyr, en magmatisk bergart fra perm/trias.
På Rittenplatået finner man noen av Europas største og best utpregede jordpyramider. De består av leire fra den siste istidens morener. De fineste og best tilgjengelige av jordpyramidene ligger mellom landsbyene Lengmoos og Mittelberg.

Natur, kultur og historie

Landskapet i Sarntal-Alpene er for en stor del preget av (fjell)landbruket. Fellsidene mot Eisack- og Etschdalene samt høyplatåene i syd (Tschögglberg og Ritten) er et mosaikk av enger, beiter, åkerlapper og skoger. I Sarntal er også håndverk (spesielt treskjæring) en viktig næringsgren ved siden av landbruket.
Jordengmott

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Vingespennet er mellom 22-29 mm. Larven lever i  på blad och blommor av gullris, förpuppning i en kokong på marken.
Parringen skjer ved sammenkobling mellom de to kjønnene. Eggene legges direkte på næringsplanten. Larven finnes i august og oktober. Den lever sosialt i grupper, vanligvis i et lett spinn, som plantespiser på planter i slektene Solidago og Aster. Den er radikalt forskjellige fra de voksne, både i levevis og i kroppsbygning.
Jordengmott tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
John Cooper

Liv og virke

John Cooper tjente ved det engelske kongehoffet og gav den framtidige kong Karl I av England musikkundervisning. Coopers musikalsk mest framstående elever var brødrene Henry og William Lawes, som begge ble betydelige komponister.
Coopers verk omfatter fantasier for gambe, suiter og andre komposisjoner for gambe og fioliner. Han skrev også sanger i ulike sjangre: sørgesanger, salmer, dansesanger (villaneller) og gav ut samlingene Funeral Teares (1606) og Songs of Mourning: Bewailing the Untimely Death of Prince Henry (1613). Noen bevarte Fancies (instrumentalbearbeidelser av kirkemusikk) viser at han fikk en viss innflytelse på utviklingen av triosonateformen.
Cooper var også musikkteoretiker og skrev komposisjonsveiledningen Rules how to Compose (før 1617). 
Etter sin død ble Cooper etterfulgt av Alfonso Ferrabosco den yngre i posten som kongelig komponist.
Vereide skole

Vereide skole (Vereide skule) var en 1-7-skole (barneskole) på Vereide i Gloppen kommune. Skolen ble avviklet i 2009, og elevene flyttet til Nordstranda skole på Austrheim, 6 kilometer nærmere kommunesenteret Sandane.
Skolen lå på øvre Vereide, på det som blir kalt Vereideflata, på nordsida av Gloppefjorden. 300 meter mot vest ligger Nordfjord folkehøgskole, og mellom skolene ligger prestegården i Vereide sogn.
Den eldste delen av skolen er over hundre år gammel. Siden er skolen utvidet og pusset opp en rekke ganger, senest i 1992. Skolen var den siste tiden en såkalt tredelt skole, og hadde i sitt siste skoleår, 2008/2009 33 elever og 3 lærere i tillegg til rektor.
Skolebygget er regulert til barnehage.
Shehong

Shehong (kinesisk: 射洪县; pinyin: Shèhóng Xiàn) er et fylke i provinsen Sichuan i Folkerepublikken Kina. Det ligger i byprefekturet Suining.
Befolkningen var på 1 036 415 innbyggere i 1999.

Kulturminner

Tang-dikteren Chen Zi'angs studieplattform (Chen Zi'ang dushu tai 陈子昂读书台) ble i 2006 oppført på Folkerepublikken Kinas liste over kulturminner.
Khagaria (distrikt)

Demografi

Ved folketellingen i 2011 var det 1 657 599 innbyggere i distriktet, mot 1 280 354 i 2001. Den urbane befolkningen utgjør 5,26 % av befolkningen.
Barn i alderen 0 til 6 år utgjorde 20,94 % i 2011 mot 21,77 % i 2001. Antallet jenter i den alderen per tusen gutter er 912 i 2011 mot 932 i 2001.
Nåde

Nåde som kristen teologisk betegnelse betyr Guds tilgivende kjærlighet.
Forståelsen av ordet nåde slik det brukes i Bibelen har sin bakgrunn i det orientalske eneveldige kongestyret. At en konge viste nåde betydde alltid at han personlig grep inn i en persons liv og direkte ga ham noe direkte eller tilgav ham all skyld. Bibelen beskriver alltid nåde som Guds umiddelbare inngrep, hjelp og gave. Å stå i nåden er derfor å stå i et umiddelbart personlig forhold til Gud, hvor Gud er giver og opprettholder.
Et eksempel på nåde er å la noen gå uten straff selv om de har gjort noe galt.
Sufjan Stevens

Karriere

Sufjan Stevens begynte sin musikalske karriere som medlem av Marzuki, et folk-rock-band fra Holland, Michigan. Han spilte også forskjellige instrumenter for The Danielson Famile. Mens han gikk på college så skrev og spilte han inn sitt første soloalbum, A Sun Came, som han ga ut på Asthmatic Kitty Records. Senere flyttet han til New York, hvor han gikk på New School for Social Research.
Mens han var i New York komponerte og spilte han inn sitt andre album, Enjoy Your Rabbit, basert på dyrene i de kinesiske himmeltegnene. Albumet nærmet seg elektronika. 
Etter det fulgte et album med sanger og instrumentaler inspirert av hjemstaten Michigan. Albumet Michigan inkluderer sanger til byer som Detroit og Flint, den øvre halvøya, og feriesteder som Tahquamenon Falls.
I 2004 ga han ut det kristne folk-albumet Seven Swans – et album uten tilknytning til noen stat.

De femti stater-prosjektet

Med  Michigan erklærte Stevens at han aktet å lage et album for hver av USAs femti stater, selv om han i intervjuer vakler mellom fullstendig oppriktighet og latterliggjørelse av seg selv når han snakker om det.
I 2005 kom Illinois, og han har sagt at de neste prosjektene er Oregon og Rhode Island.
Alkoholenhet

Anbefalt forbruk

Ifølge Verdens helseorganisasjon responderer menn og kvinner fysiologisk forskjellig på alkohol, og høyt forbruk gir ulike helsekonsekvenser. WHO definerer storforbruk for kvinner som 14 alkoholenheter per uke, og for menn som 21 alkoholenheter per uke. Over dette forbruksnivået er det forhøyet risiko  for helseskader som organskader.
14 enheter alkohol tilsvarer:
9,2 halvlitere øl i uka eller mindre enn 1 ½ halvliter om dagen.
2,8 flasker vin i uka eller en knapp halv flaske vin hver dag.
21 enheter alkohol tilsvarer: 
13,9 halvlitere øl i uka eller 2 halvlitere øl hver dag. 
4,2 flasker vin i uka eller en drøy halv flaske vin hver dag.

Utregning av promille

Én norsk alkoholenhet gir ca. 0,25 promille og den forbrennes på 1,5-2 timer En voksen mann som drikker fem alkoholenheter "på styrten" kan for eksempel få 1,5 i promille, men dersom han drikker samme  alkoholmengde over flere timer i forbindelse med et måltid, oppnås for eksempel bare ca. 0,75 i "topp-promille". 1 promille betyr at det  er ca. 1 gram alkohol per liter blod.

Beregning av alkoholkonsentrasjonen i blodet

For grove  orienterende beregninger bruker vi et gjennomsnittlig fordelingsvolum på 68 % av kroppsvekten. Vi vet omtrent hvilken  promille en person på 75 kg får etter å ha drukket fem standard alkoholenheter à 12,8 gram alkohol «på styrten», dvs. 64 gram alkohol ved  å sette opp regnestykket:
 promille.
En beregning utført på denne måten, tar imidlertid ikke hensyn til verken tiden som trengs før all alkohol er absorbert eller til  forbrenningen. Hvis vi for enkelhets skyld sier at det alltid vil gå 1 time fra siste alkoholinntak til alkoholen er absorbert, skjønner vi at vi  ikke kan beregne alkoholkonsentrasjoner med noen som helst sikkerhet den første timen etter siste alkoholinntak.
Dernest må vi ta hensyn til alkoholforbrenningen, som i praksis starter samtidig med alkoholinntaket. Til grove beregninger kan  forbrenningshastigheten alltid settes til 0,15 promille per time. I eksempelet ovenfor finner vi at alkoholkonsentrasjonen 1 time etter at  fem standard alkoholenheter ble drukket «på styrten» blir 1,26 – 0,15 = 1,11 promille, 5 timer etter drikkestart blir  alkoholkonsentrasjonen 1,26 – (5 x 0,15) = 0,51 promille. Hadde personen valgt et noe mer fornuftig drikkemønster, og drukket fem  standard alkoholenheter over 4 timer, ville blodalkoholkonsentrasjonen 5 timer etter drikkestart blitt den samme  promille, men personen ville nok hatt det bedre og unngått promilleverdier over 1, som ofte kan vise seg å være nokså problematiske.
IBook

iBook er en bærbar datamaskin produsert av Apple og rettet mot forbruker- og utdanningsmarkedet.
Den første versjonen ble sluppet 21. juli, 1999, alle maskinene var basert på en PowerPC 750 G3-prosessor, frem til iBook G4 ble sluppet 23. oktober, 2003. Den første generasjonen fikk et rykte på seg å være hardføre maskiner. Den andre generasjonen (sluppet 1. mai, 2001) var mer designorientert.
iBook ble produsert frem til mai 2006, da den ble erstattet av MacBook.
Aragea

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Japan.
Hyrkania

Hyrkania (gresk: Ὑρκανία, Hyrkania, gammelpersisk: 𐎺𐎼𐎣𐎠𐎴, Varkâna, middelpersisk: 𐭢𐭥𐭫𐭢𐭠𐭭, Gurgān, akkadisk: Urqananu) er en historisk region bestående av land sørøst for Det kaspiske hav (som derfor en gang ble kalt Det hyrkanske hav) i dagens Iran, grenset i sør av Elburzfjellene og i øst av fjellkjeden Kopet Dag. De iranske provinser som dekker dette lands deler av området er Mazandaran, Gilan og Golestan.

Navnet

Navnet Hyrkania har sitt utgangspunkt i Varkana, Vehrkana. Verk/verg på forskjellige mazenderaniske og gilakiske dialekter betyr «varg» (altså ulv), og således betyder Vehrkana «vargenes land».

Historie

Landet ble beskrevet som skogdekket og rikt på ville dyr, og bare ved kysten fruktbart. Det ble i de aller tidligste tider bebodd av tapurene, amardene, gelerne og kadusierne. Tapl, Zodrakarta og Hyrkania ble omtalt som byer. Omkring 800 f.Kr. ble Hyrkania erobert av assyrerne.
Senere i antikken var landet underlagt oldtidsriket Media med en satrap (guvernør), siden en underprovins av det persiske Akamenideriket, og deretter en provins av rikets etterfølgere: Selevkideriket, Partia og Sasanideriket. Hyrkania grenset mot Partia i øst (senere kjent som Abarshahr), Dihistan i nord, Media i sør og Mardia i vest. Etter at Sasanideriket falt i 651 e.Kr. ble Hyrkania kjent som Tabaristan.
Jimmy

Etymologi

Jimmy er en kjæleform av Jim, som er en engelsk kjæleform av James. Dette er igjen en kortform av latinske Jacomus og Jacobus, som har opprinnelse i Iakobus (gresk Ιακωβος), den greske formen av hebraiske Ya'aqov (hebraisk: יַעֲקֹב). Dette navnet har usikker betydning, men kan være relatert til akev, «hæl».
Jimmie, Jimmi og Jimi er andre skrivemåter av navnet.
Den siste lærling

Den siste lærlingen (engelsk: The Wardstone Chronicles) er en bokserie for barn og ungdom innenfor sjangeren fantastisk litteratur som er skrevet av Joseph Delaney.
Bøkene handler om Thomas Ward og hans lærlingtid for å bli skrømtvokter. Dette er et yrke som kun kan tildeles dersom man er syvende sønn av en syvende sønn, og går ut på å beskytte Grevskapet mot mørke. Sammen med læremesteren John Gregory møter han utfordringer farligere og mørkere enn han kunne forestilt seg, og ikke alt er som det først ser virker - og da særlig med den svartkledde jenta Alice.
Vianopolisia

Utseende

Middelsstore, lange og tynne, lyst brunlige trebukker. De har gjerne lyse tegninger på dekkvingene. Pronotum er sylindrisk uten pigger på sidene, dekkvingene parallellsidige.

Utbredelse

Slekten er kjent fra det østlige Brasil og Paraguay.
Allerheiligenvloed (1170)

Allerheiligenvloed 1170 (nederlandsk), på norsk Allehelgensdagsoversvømmelsen, fant sted på natten etter allehelgensdagen (1. november – 2. november) i 1170. Oversvømmelsen som oppstod da Nordsjøen brøt gjennom sanddynene som lå mellom dagens Huisduinen og Texel i Noord-Holland og Creilerskogen, som skal ha strakt seg fra Texel ned til Enkhuizen, rammet kysten av Nord-Nederland og skapte en ny bukt i området.
Gjennombruddet førte til at ferskvannsbekken Marsdiep ble knyttet til Nordsjøen, og at området mellom Texel, Medemblik og Stavoren ble oversvømmet. Texel og Wieringen ble liggende som øyer i denne nye bukten. Det må dog bemerkes at beskrivelsen av hvordan området så ut før denne oversvømmelsen er hypotetisk. «Nederlands Rijksdienst voor het Oudheidkundig Bodemonderzoek» (engelsk: Dutch National Service for Archaeological Heritage) har i samarbeid med Hoogheemraadschap Noord-Hollands Noorderkvartier (ansvarlig for saker angående vannkvalitet, vannivå, diker osv.) foretatt undersøkelser av områdene, og slik rekonstruert hvordan de kan ha sett ut rundt år 800 og 1350.
Oversvømmelsen var begynnelsen til en utvidelse av sjøen Almere og en åpen forbindelse med Nordsjøen. Dette førte senere til at Zuiderzee og Waddenzee ble til.
To faktorer var viktige for denne hendelsen, for det første steg havnivået og for det andre de store myrområdene der gjennombruddet fant sted. Ved gjennombruddet ble myrene og skogen ved Creil skylt bort av sjøvannet, og landet senket til under havnivå.
Biostratigrafi

Biostratigrafi er en metode for relativ datering der man aldersbestemmer sedimentære bergarter ved hjelp av fossiler.
Fossiler som ofte brukes til biostratigrafiske dateringer og korreleringer, er trilobitter og graptolitter, og mikrofossiler som dinoflaggellater, foraminiferer og ammonitter. Også andre levende organismer kan brukes til datering. Innen arkeologi er dendrokronologi en del brukt, der den absolutte alderen på trestolper kan fastslås ved hjel av distinkte mønstre av årringer i treet.
Echaristha

Utseende

Middelsstore, brede, brunlige trebukker. Antennene er tynne, noe kortere enn kroppen. Pronotum er avrundet sekskantet, mye smalere enn de jevnbrede dekkvingene. Beina er middels lange, lårene litt fortykkede. E. pictipennis har lyst rødbrune dekkvinger med en rund, svart flekk i den fremre delen, ved spissen en stor, oval, brunsvart flekk med en oval, hvit kjerne.

Utbredelse

Artene er endemiske for Madagaskar.
Fylkesvei 6316

Fylkesvei 6316 (Fv6316) i Trøndelag går mellom Hongsand og Hongsand kai i Roan kommune. Veien er 258 meter lang.
Før Trøndelag fylke ble opprettet 1. januar 2018 hadde veien betegnelsen Fylkesvei 17 (Sør-Trøndelag).
Portugals riksvåpen

Blasonering

Våpenets heraldiske beskrivelse (blasonering) er : På sølv bunn fem blå skjold i form av et kors, hvert belagt med fem sølv mynter i form av et andreaskors, innenfor en rød skjoldbord med sju gull borger. Skjoldet er plassert på en gull armillarsfære, omgitt av to gull olivenkvister, sammenbundet med et bånd i grønt og rødt.
Kärlek och hela alltihopa

Handling

Filmen er en alvorlig komedie om lengsel etter kjærlighet. Ukebladjournalisten Alice gjør intervjuer om pasjon. Samtidig skjer det ting rundt hjørnet som snur opp og ned på den ellers så kontrollerte kvinnen.

Utmerkelser

Kärlek och hela alltihopa vant juryens pris under den internasjonale filmhøyskolefestivalen i München i 1997.
Kristin Berget

Biografi

Berget har studert ved Litterär Gestaltning i Gøteborg. Hun har vært redaktør for debutantantologien Signaler siden 2010, og var kunstnerisk leder for Harpefoss Poesifestival 2012.
Bart the General

Handling

Bart havner i slåsskamp med Nelson, skolens bølle, mens han beskytter muffinsene som Lisa har bakt til frøken Hoover. Nelson banker opp Bart etter skolen, og advarer ham om at han må forvente seg samme behandling dagen etter. Hjemme får Bart et råd fra sin far om at han skal forsøke å prate fornuft med Nelson. Bart konfronterer Nelson for å følge farens råd, men får bank igjen. Denne gangen søker han hjelp hos det tøffeste medlemmet av familien Simpson, bestefar Simpson.
Bestefar introduserer Bart til Herman, en gal veteran som driver en butikk som selger varer fra militærets overskuddslager. Herman erklærer krig mot Nelson, og instruerer Bart til å gå til frontalangrep på ham. Bart samler andre barn på skolen som har blitt bøllet av Nelson, og verver dem til troppen sin. Gjengen trenger Nelson og gjengen hans opp i et hjørne, og bombarderer dem med vannballonger.
Forskremte må bøllene gi seg. Nelson blir tatt til fange, men han truer med å ta livet av Bart så snart han blir sluppet fri. Etterpå lager Herman en fredsavtale som Bart og Nelson blir enige om å skrive under på. Marge kommer inn med muffins, og freden bevares.
Olsen-bandens flugt over plankeværket

Gjesteskuespillere

For å kunne stjele pengekofferten fra visedirektør Hallandsen i Københavns Lufthavn, røper Egon sin plan: «Vi skal bruke en nordmann».  Den norske flypassasjeren, som Benny stjeler flybilletten fra, blir spilt av den norske skuespilleren Sverre Wilberg, som i den norske Olsenbanden spiller kriminalinspektør Hermansen.
Arve Opsahl, som er Egon i de norske filmene, spiller en nordmann i lufthavnen.

Om filmen

Erik Balling og Henning Bahs planla opprinnelig å avslutte Olsen-banden-serien med den tolvte filmen. Produksjonsselskapet Nordisk Film A/S valgte imidlertid å produsere en trettende film, Olsen-banden over alle bjerge, i anledning av dets 75 års-fødselsdag høsten 1981. Filmen blir avsluttet med en teaser til Olsen-banden over alle bjerge, men denne del blir klipt bort fra de fleste fjernsynsvisningene.
En sentral lokalitet i filmen er det fiktive forsikringsselskapet Høje Nord. Bygningen som ble benyttet til det ligger i Vognmagergade 11 i København og var på daværende tidspunkt eid av Nordisk Film. Høje Nords logo med en isbjørn på en globus er da nettopp også Nordisk Films logo. Bygningen tilhører i dag Egmont, som har kjøpt Nordisk Film.

Handling

Egon planlegger å trekke seg tilbake. Innen det skal skje vil han gjennomføre et lite, ufarlig kupp, som skulle innbringe «et par millioner». Olsen-banden bryter seg inn i forsikringsselskapet Høje Nords kontor og stjeler en koffert med penger, som firmaets direktør Bang Johansen og visedirektør Hallandsen urettmessig er i besittelse av, fra et Franz Jäger-pengeskap.
Det viser seg imidlertid at tapet av denne kofferten veier meget tyngre enn forventet for begge direktører. Bøffen blir tilkalt og forsøker flere ganger å kidnappe Egon. Etter at Olsen-banden på Københavns Lufthavn har tatt kofferten fra Hallandsen, som dagen etter skal reise til Paris, og Benny har funnet et sett med dokumenter under koffertens dobbeltbunn, viser det seg at Bang Johansen og Hallandsen arbeider innenfor internasjonal våpenhandel, hvor de relaterte selskapene betjener hele verden. Dette vil de investere alle pengene i.
Igjen blir Egon kidnappet av Bøffen. I siste øyeblikk blir han befridd av Kjell og Benny i kjemifabrikken, hvor han skal bli oppløst i syre. Dermed slutter filmen.

Biler

Som i de fleste andre filmer i serien benytter banden Bennys Chevrolet når de skal rundt. Bøffen bruker en Toyota når han kidnapper Egon Olsen og kjører ham til de stedene hvor han vil slå ham ihjel, for eksempel grusgraven eller syrefabrikken. Når Hallandsen skal til lufthavnen den første gangen tar han en taxi som er en Mercedes-Benz.
Pageflakes

Historie

Pageflakes startet i slutten av 2005. Den ble startet i Tyskland, men har nå hovedkvarter i San Francisco, USA. Firmaet var til å begynne med privat etablert.
Balderton Capital (originalt Benchmark Capital) investerte i uavslørte summer i mai 2006. Dan Cohen ble utnevnt CEO i januar 2007.

Teknologi

Noen av de store komponentene som ble brukt for å bygge rammeverket er ASP.NET 2.0, inkludert ASP.NET AJAX-komponenter og JavaScript. Dog utviklere bak flakes kan lage mer forskjellige verktøysett.
PageFlakes har et stort utslag på Failure Friday 1/30/2009 notert av CNET.
Paranauxesis

Utseende

Agapanthiini er stort sett små til middelsstore, avlange, grå- eller brunaktige trebukker. Antennene er oftest ganske lange, hos hannene tydelig lengre enn kroppen. Pronotum er tydelige smalere enn de jevnbrede dekkvingene, omtrent sylindrisk.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Arten er bare kjent fra Kenya.
Platygeniops exspectans

Utseende

En middelsstor (ca. 25 millimeter), litt flat, nokså bred, blankt svart gullbasse. Pronotum er stort og bredt, fint punktert. Hodet er litt rundet forlenget forover. Beina er kraftige, leggen på forbeina med tre butte tenner. Dekkvingene har fine, opphøyde lengderibber og har bare ganske korte, utydelige hår.

Levevis

Ingenting synes å være kjent om biologien til disse sjeldne billene, men det er trolig at larvene utvikler seg i muld inne i hule trær.

Utbredelse

Arten er beskrevet fra Vest-Malaysia (Perak) og Borneo.
Koya Kitagawa

Landslaget

Koya Kitagawa spilte én landskamp for Japan‎s herrelandslag.
The Conspirator

Sammendrag

I 1865 vinner Nordstatene den amerikanske borgerkrigen. Kort tid senere forsøker Lewis Payne fra Sørstatene - uten hell - å drepe utenriksminister William Seward. Men dette mislykkes. George Atzerodt planlegger å drepe visepresident Andrew Johnson, men han får kalde føtter og stikker av. Samtidig går John Wilkes Booth til et teater, hvor han tar livet av president Abraham Lincoln. 
En kvinne - Mary Surratt - blir også mistenkt for å være medskyldig i attentatet på presidenten, og etter en kort rettssak blir hun hengt. Seksten måneder senere besøker en advokat Mary Surratt`s sønn John Surratt, som sitter i fengsel mistenkt for å være delaktig i forræderi og mordet på presidenten. Han blir senere løslatt, fordi en jury ikke blir enige hvorvidt han er skyldig eller ikke.